શીર્ષક: ધવન બાદ વિજય શંકર ઈજાને લીધે ટીમમાંથી બહાર, કોણ લેશે સ્થાન?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
વર્લ્ડ કપમાં વિજય શંકર બહુ સારું પ્રદર્શન કરી શક્યા નહોતા, જ્યારે ભુવનેશ્વર કુમારને બદલે ટીમમાં આવેલા મોહમ્મદ શમીનું પ્રદર્શન ઘણું સારું રહ્યું છે.

મંગળવારે રમાનારી બાંગ્લાદેશ સામેની મૅચમાં ભારતીય ટીમમાં કેટલાક ફેરફાર જોવા મળશે તે નિશ્ચિત બાબત છે. 

આમ છતાં ભારતીય ટીમ સામે કેટલી સમસ્યાઓ છે જેને ઉકેલવા તેઓ મથી રહ્યા છે.

વિજય શંકર ઈજાગ્રસ્ત

ભારતીય ટીમના મૅનેજમૅન્ટે ઇન્ટરનેશનલ ક્રિકેટ કાઉન્સિલ(આઈસીસી)ને વિજય શંકરને બદલે મયંક અગ્રવાલને ટીમમાં સમાવવાની અપીલ કરી છે.

ટીમે તેમના નિવેદનમાં જણાવ્યું હતું કે વિજય શંકરના ડાબા પગના અંગૂઠામાં ફ્રૅકચર થયું છે, જેને ઠીક થતાં ત્રણ અઠવાડિયાં જેટલો સમય લાગશે.

ઈજાને લીધે તેમને વર્લ્ડ કપમાંથી બાકાત રાખવામાં આવશે.

વિજય શંકરને બેટિંગ લાઇનઅપમાં મિડલ ઑર્ડરમાં રાખવામાં આવ્યા હતા, તેઓ ભારતીય ટીમ માટે ત્રણ મૅચ રમ્યા હતા અને મોટા ભાગની મૅચમાં તેઓ ચોથા ક્રમે બેટિંગ કરવા આવ્યા હતા.

ચોથા સ્થાનની સમસ્યા હલ થશે?

મયંક અગ્રવાલે 2018માં ઑસ્ટ્રેલિયા સામેની બૉક્સિંગ ડે ટેસ્ટથી આંતરરાષ્ટ્રીય ક્રિકેટમાં ડેબ્યુ કર્યો હતો. આ મૅચમાં તેમણે 76 રન કર્યા હતા.

28 વર્ષના આ યુવા ખેલાડી કર્ણાટકની ટીમ માટે ઓપનિંગ બૅટ્સમૅન તરીકે રમે છે.

જ્યારે આઈપીએલમાં તેઓ કિંગ્સ ઇલેવન પંજાબ માટે રમી ચૂક્યા છે.

જોકે, મયંક અગ્રવાલ પાસેથી એવી પણ આશા રાખવામાં આવે છે કે તેમના આવવાથી ચોથા ક્રમના બૅટ્સમૅનની સમસ્યા હલ થઈ જશે.

આગામી મૅચમાં મયંક અગ્રવાલને ઓપનર તરીકે ઉતારવામાં આવે અને લોકેશ રાહુલને ચોથા ક્રમે ઉતારવામાં આવે એવી શક્યતાઓ પણ સેવાઈ રહી છે.

શંકરે ધવનની જગ્યા લીધી

ભારતીય ટીમના ઓપનિંગ બૅટ્સમૅન શિખર ધવનના અંગૂઠામાં ઈજા થતા તેમને ટીમમાંથી બહાર કરવામાં આવ્યા હતા અને તેમના રિપ્લેસમેન્ટ તરીકે વિજય શંકરને સમાવવામાં આવ્યા હતા.

શિખર ધવનને ઑસ્ટ્રેલિયા સામેની મૅચમાં બેટિંગ કરતી વખતે હાથના અંગૂઠામાં ઈજા થઈ હતી, એ મૅચ બાદ તેમને ટીમમાંથી બહાર રાખવામાં આવ્યા હતા.

જોકે, શિખર ધવનના રિપ્લેસમેન્ટ તરીકે 11 ખેલાડીઓમાં સમાવેલા વિજય શંકર ત્રણ મૅચમાં 15, 29 તથા 14 રન જ કરી શક્યા હતા.

વિજય શંકર ઈજાગ્રસ્ત થતા રવિવારે યોજાયેલી ઇંગ્લૅન્ડ સામેની મૅચમાં તેમના બદલે રિષભ પંતને સમાવવામાં આવ્યા હતા, તેઓ પણ ચોથા ક્રમે બેટિંગ કરવા આવ્યા હતા અને તેમણે 29 બૉલમાં 32 રન કર્યા હતા.

ભુવનેશ્વર પણ ઈજાગ્રસ્ત

ભારતીય ટીમના સ્વિંગ બૉલર ભુવનેશ્વર કુમાર પણ...